Den normalsporede lokomotivstall er eneste murbygning på Garnes stasjon. Den ble bygget i 1904 - og senere forlenget mot vest (mot svingskiven) for å gi plass til en motorvogn. Forlengelsen er synlig. Lokomotivstallen hadde opprinnelig høye, buede vinduer også i gavlveggen. Disse ble ikke satt inn igjen etter at et damplokomotiv kjørte gjennom veggen. Spor etter den ene vindusåpningen kan ennå skimtes på innsiden av gavlveggen.